《送朱伯原秘校》
宋代·郭祥正

泠泠皖溪水，悠悠天柱云。云行水光动，水洗云影分。

幽人坐卧吟，孤绝迥出群。资彼云水秀，释此尘垢纷。

胡为倏言别，扁舟连夜发。往登姑苏台，而望太湖月。

却寻史迁迹，但见苍烟灭。览古竟论今，治具校工拙。

有才不得施，著书贻后世。何必腰黄金，自享千载贵。

鲈鱼秋正熟，云泉味尤美。若逢吴市门，更访长生理。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。